A1

IBRÁNY VÁROS ÖNKORMÁNYZATA KÉPVISELŐ-TESTÜLETÉNEK

18/2016. (VII.19.) önkormányzati rendelete

Ibrány Város Önkormányzata és Szervei Szervezeti és Működési Szabályzatáról szóló 5/2011. (II.25.) önkormányzati rendelet módosításáról

Ibrány Város Önkormányzat képviselő-testülete Magyarország Alaptörvénye 32. cikk (2) bekezdésében valamint Magyarország helyi önkormányzatairól szóló 2011.évi CLXXXIX. törvény 53.§.(1) bekezdésében foglalt felhatalmazás alapján és Magyarország Alaptörvénye 32. cikkének (1) bekezdés d) pontjában meghatározott feladatkörében eljárva, a következőket rendeli el:

1.§

Ibrány Város Önkormányzata és Szervei Szervezeti és Működési Szabályzatáról szóló 5/2011. (II.25.) önkormányzati rendelet (a továbbiakban: Rendelet) 3.§ (2) bekezdésének 4. pontja helyébe a következő rendelkezés lép:

„4. Helyi Sportegyesületek támogatása”

**2.§**

A Rendelet 1. melléklete helyébe jelen rendelet 1. melléklete lép.

**3.§**

(1) Ez a rendelet a kihirdetését követő napon lép hatályba és a hatálybalépését követő napon egyidejűleg hatályát veszti.

Ibrány, 2016. július 18.

Berencsi Béla sk. Bakosiné Márton Mária sk.

Polgármester jegyző

1. melléklet

1. melléklet az önkormányzat és szervei szervezeti és működési szabályzatáról szóló 5/2011 (II.25.) önkormányzati rendelethez

### A KÉPVISELŐ TESTÜLET ÁLTAL ÁTRUHÁZOTT HATÁSKÖRÖK

1. Az önkormányzat Polgármesterre átruházott hatáskörei:

1.1. a lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló, mindenkor hatályos önkormányzati rendeletben meghatározott első fokú hatáskörök ellátása.

1.2. az Önkormányzat által helyi szilárd burkolatú közút létesítéséhez kapcsolódó hozzájárulásról szóló helyi önkormányzati rendeletben meghatározott részletfizetési kedvezmény engedélyezése.

1.3 az Önkormányzat által létesített szennyvízközmű beruházáshoz kapcsolódó közműfejlesztési hozzájárulásról szóló KT rendeletben meghatározott részletfizetési kedvezmény engedélyezése.

1.4 Az Önkormányzat vagyonáról szóló helyi önkormányzati rendeletben meghatározott hatáskörök gyakorlása,

1.5 dönt a költségvetési rendeletben meghatározott polgármesteri keret felhasználásáról

1.6 dönt a közterület bérbeadásáról, valamint hozzájárulását adja a közterület használatához;

1.7 dönt az Arany János Tehetséggondozó Programban való részvételhez szükséges támogató nyilatkozat kiadásáról

1.8 intézkedik a köztemetés költségeinek hagyatéki teherként történő bejelentéséről, kötelezi az eltemettetésre kötelezett személyt a köztemetés költségeinek megtérítésére, illetve azt méltányosságból elengedi

1.9 dönt az Önkormányzat jelképe használatának engedélyezéséről

1.10 dönt az önkormányzati tulajdonba kerülő közművek megépítéséhez való hozzájárulásról, valamint a közművek önkormányzati tulajdonba vételéről

1.11. A köztemetés költségeinek megfizetése alól mentesíti az eltemettetésre köteles személyt

1.12. Az önkormányzat éves költségvetését megállapító önkormányzati rendeletben meghatározott hatáskörök gyakorlása, um.:

* Dönt az év közbeni szabad pénzeszközök OTP Bank Nyrt-nél erre a célra nyitott bankszámlán történő lekötéséről,
* Átcsoportosíthatja két testületi ülés közötti időszakban az előirányzatok között a költségvetési főösszeg 5 %-ának erejéig az előirányzatot, melyről a soron következő testületi ülésen köteles beszámolni.
* Bevételkiesés esetén – annak mértékére figyelemmel – korlátozza a kötelezettséggel nem terhelt egyszeri kiadások, a speciális célú támogatások, fejlesztési célú előirányzatok felhasználását
* ..a gazdálkodás feltételeiben év közben fellépő kedvezőtlen változások esetén, amelyek a költségvetés végrehajtását alapvetően veszélyeztetik, – a Képviselő-testület utólagos jóváhagyása mellett – a teljes önkormányzati körben a kötelezettségvállalási (pénzfelhasználási) jogköröket felfüggesztheti vagy korlátozhatja.

2. Az önkormányzat Pénzügyi Bizottságra átruházott hatáskörei:

2.1. Dönt a helyi földbizottság (vagy Nemzeti Agrárgazdasági Kamara) termőföld tulajdonjog-átruházásához kapcsolódó állásfoglalása ellen benyújtott kifogásról

3. Az önkormányzat Szociális és Egészségügyi Bizottságra átruházott hatáskörei:

3.1. Ellátja a lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló, mindenkor hatályos önkormányzati rendeletben meghatározott ellenőrzési hatáskört, gyakorolja a javaslattételi jogkört.

3.2.Ellátja a mindenkor hatályos helyi önkormányzati szociális rendeletben a Bizottságra átruházott feladatokat. Ezek a jelenlegi szabályozás szerint:

3.2.1.Dönt **a l**akásfenntartási kiadások támogatása - fűtési támogatás iránti kérelmekről

3.2.2.Elbírálja a rendkívüli települési támogatás iránti kérelmeket

3.2.3.Elbírálja a temetési költségekhez biztosított rendkívüli települési támogatás iránti kérelmet

3.2.4.Elbírálja a gyógyszertámogatás iránti kérelmeket

4. **Szabolcs-Szatmár-Bereg Megyei Szilárdhulladék-gazdálkodási Társulás**ra átruházott hatásköre**:**

3.1 Kiválasztja a településen a szilárd hulladék szállítást végző szolgáltatót.

**5. Jegyzőre átruházott hatásköre**

**5.1.Mezőőri járulék fizetési kötelezettség megállapítása a mezei őrszolgálat megszervezéséről, mértékéről, fenntartásáról és a mezőőri járulékról szóló 5/2016 (II.17.) önkormányzati rendelet 7.§ (2) bekezdése alapján**